Diari Oficial de la Generalitat Valenciana


Sumari del DOGV 5636, del 09-11-2007 (2007/13537)

ORDE de 25 d'octubre de 2007, de la Conselleria d'Educació, per la qual es modifica l'autorització al centre docent privat d'Educació Infantil Colorins de València.
--------------------------------------------------------------------------------------------------------------------------------------------------------------------

### Dades del document

Número de DOGV
:   5636

Data del DOGV
:   09-11-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/13989


Data del document
:   25-10-2007

Organisme emissor
:   Conselleria d'Educació

Tipus de document
:   Ordre

Descriptors 

:   * València
    * guarda de xiquets
    * educació preescolar
    * centre d'ensenyament
    * ensenyament privat

ORDE de 25 d'octubre de 2007, de la Conselleria d'Educació, per la qual es modifica l'autorització al centre docent privat d'Educació Infantil Colorins de València. [2007/13113]  
L'expedient s'ha iniciat a instància de la titularitat del centre docent privat Colorins, número de codi 06496115, situat al carrer Lluís Lamarca, núm.19-B, de València, en sol·licitud de canvi d'ús per edats de les aules autoritzades d'Educació Infantil, primer cicle.  
Mitjançant l'Orde de 30 de maig de 2007 (DOGV de 20.06.2007), la conselleria de Cultura, Educació i Esport concedix al centre l'autorització d'obertura i funcionament amb una composició d'Educació Infantil, primer cicle, amb 9 unitats i 139 llocs escolars, desglossada en 1 unitat per a escolars de 0 a 1 any, amb 8 llocs escolars, 3 unitats per a escolars d'1 a 2 anys, amb 39 llocs escolars, i 5 unitats per a escolars de 2 a 3 anys, amb 92 llocs escolars.  
Atés que el canvi d'ús de les aules, quant a les edats dels escolars, no modifica ni les instal·lacions aprovades, verificades per la Unitat Tècnica, ni el professorat requerit per a impartir les ensenyances de primer cicle d'Educació Infantil ja autoritzades.  
Atés l'informe favorable del Servici de Projectes i Construccions Educatives d'esta conselleria de data 24 de juliol de 2007.  
Vistes la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onze de la Llei Orgànica 2/2006 d'Educació; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Autoritzar, amb efectes des de l'inici del curs escolar 2007/2008, la modificació al centre que a continuació s'indica, en els termes que s'especifiquen, de conformitat amb la normativa vigent.  
Denominació genèrica del centre: Centre Privat d'Educació Infantil  
Denominació específica del centre: Colorins  
Titular: María Moreno Algaba i María Begoña Latasa Muñoz  
Domicili: c/ Lluís Lamarca, núm. 19-B  
Localitat: València (46352)  
Província: València  
Codi: 66581112  
Modificació que s'autoritza:  
S'autoritza el canvi d'ús d'una unitat d'Educació Infantil, primer cicle, per a escolars de 2 a 3 anys, amb 16 llocs escolars, per una unitat per a escolars d'1 a 2 anys, amb 13 llocs escolars, de manera que el centre queda configurat, en la seua totalitat, amb la següent composició:  
9 unitats d'Educació Infantil, primer cicle, amb 136 llocs escolars, distribuïts així:  
- 1 unitat per a escolars de 0 a 1 any, amb 8 llocs escolars.  
- 4 unitats per a escolars d'1 a 2 anys, amb 13 llocs escolars cada una.  
- 3 unitats per a escolars de 2 a 3 anys, amb 20 llocs escolars cada una.  
1 unitat per a escolars de 2 a 3 anys, amb 16 llocs escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia de la seua publicació al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 25 d'octubre de 2007  
El conseller d'Educació,  
Alejandro Font de Mora Turón